Vijana wazingatiwe kwa ajira ya sensa
Language: Swahili | Genre: News

Vijana wazingatiwe kwa ajira ya sensa 
Zoezi la kuwahesabu watu (sensa) litaanza Agosti 24 na vijana wana matumaini makubwa ya kupata ajira wakati wa shughuli hiyo muhimu ya kitaifa. 
Ni vyema serikali iwazingatie kuwapa kipaumbele vijana 164,000 watakaoendesha zoezi la kuwahesabu watu. 
Katika miaka ya nyuma, Shirika la Kitaifa la Takwimu (KNBS) limekuwa likitoa nafasi hizo kwa walimu na watu wengine wenye ajira ya kudumu, huku vijana waliokamilisha masomo katika viwango vya kidato cha nne, vyuo vya kadri na vyuo vikuu wakiny imwa nafasi hizo. 
Vijana wanafaa wapewe nafasi za makarani wa kuhesabu watu na wachanganuzi wa data kwa kutumia teknolojia kwa sababu uwezo wanao, mradi wapewe mafunzo mafupi ya kuwafahamisha yaliyo muhimu katika shughuli hii ya sensa. 
Kwa hivyo, serikali inafaa kuhakikisha kuwa shughuli ya kuajiri vibarua hao inaendeshwa kwa njia ya wazi na huru pasipo na maendeleo yoyote. 
Matapeli fulani tayari walikuwa wameanza kuwadanganya vijana kwamba wanaweza kuwasaidia kupata kazi hizo kwa "ada kidogo" kabla ya serikali kutangaza rasmi kwamba zoezi la kuwaa jiri watu watakaoendesha sensa hiyo litaanza wiki hii. 
Ufisadi usiruhusiwe kupenyeza katika uajiri huo wa watu waliohitimu. Suala la Wakenya wasio na pesa za kutumia kuwahonga maafisa husika kunyimwa nafasi halifai kuruhusiwa kutokea. Watakaoathirika zaidi, bila shaka, watakuwa vijana kutoka familia zenye mapato ya chini iwapo kutakuwa na ufisadi. 
Vijana wengi hawana ajira kwa sasa na iwapo zoezi hilo litaingizwa ufisadi basi vijana wataumia zaidi na malengo ya kuboresha maisha yao hayatakuwa yameafikiwa. 
Tukae macho wazi kuwakabili hawa matapeli wanaotaka kitu kidogo ili wawasajli vijana katika ajira ya kuhesabu wananchi Agosti 24. 
Rais Kenyatta amejitolea kumaliza uovu wa ufisadi ambao umezagaa nchini, na pana haja ya sote kumuunga mkono. Pia Wakenya wajitokeze kwa wingi kuhesabiwa shughuli hii itakapoanza.